SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Karloveská 64, 842 58 Bratislava

1.	Účastník ZPC 

Meno a priezvisko, tituly:	Doc. RNDr. František Kundracik, CSc. – nezávislý porotca a člen medzinárodného výboru súťaže
Doc. RNDr. Martin Plesch, PhD. – prezident medzinárodnej súťaže

Mgr. Katarína Nánasiová – vedúca tímu a porotkyňa
Bc. Michal Hledík – vedúci tímu

Martin Marek - kapitán
Ádám Urbán
Martin Gažo
Martina Sabová 
Juraj Halabrín	
Znalosť cudzích jazykov:	Anglický jazyk, nemecký jazyk, ruský jazyk	

2.	Zahraničná pracovná cesta

Štát / mesto:	Rusko, Jekaterinburg	
Názov a adresa 
prijímajúcej organizácie:	Uralská federálna univerzita, Jekaterinburg	
Účel cesty:	IYPT 2016 - International Young Physicists' Tournament	
Spôsob financovania 
(kto hradí cestovné, pobytové náklady, iné výdavky):	Cestovné náklady a poistenie: Iuventa Bratislava – Slovenský inštitút mládeže, Búdková 2, Bratislava 
Strava a ubytovanie: Lokálny organizačný výbor súťaže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
25.6.-26.6.2016	Odlet, prílet, miestna preprava, ubytovanie	
26.6. -  3.7.2016	Slávnostné otvorenie súťaže, súťaž: 5 fyzbojov + finále, odovzdávanie ocenení, záverečný ceremoniál, odlet súťažného tímu a dvoch vedúcich a ich príchod na Slovensko	
3.7. - 
4.7. 2016	Doc. Kundracik a  doc. Plesch - rokovanie medzinárodného výboru
	
5.7.2014	Odlet doc. Kundracika a  doc. Plescha, príchod na Slovensko	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
26.6. - 3.7. 2016	Súťaž IYPT prebieha v piatich samostatných kolách, takzvaných fyzbojoch. Jeden fyzboj trvá pol dňa. V jednotlivých fyzbojoch sa stretú tri alebo štyri družstvá a súťažia medzi sebou. Ich vystúpenia hodnotí porota. Na konci piateho fyzboja sa stanoví podľa získaných bodov výsledné poradie. Do finále postupujú tri najlepšie družstvá celkového poradia. Družstvo Slovenska si počas celej súťaže udržiavalo vyrovnaný výkon zaručujúci výborné postavenie. Slovensko sa tak obsadilo v absolútnom poradí 6. miesto spomedzi 29 krajín celého sveta (po Nemecku a Švajčiarsku bolo treťou najúspešnejšou európskou krajinou) a získalo strieborné medaily.  
Podrobnosti o výsledkoch súťaže sú aj na stránke: http://results.iypt.org/IYPT2016/. 
Súťaže sa zúčastnili tímy z 29 krajín sveta. Národná delegácia sa skladá z 5 súťažiach študentov, 2 vedúcich (z nich jeden povinne pracuje v porote a nie je s tímom) a minimálne jedného nezávislého porotcu (porotca s dlhoročnými skúsenosťami). Okrem nich sa súťaže zúčastnil aj doc. Plesch ako prezident tejto medzinárodnej súťaže.	
3.7. – 5.7. 2016	Dr. Plesch ako prezident IYPT za spolu s doc. Kundracikom v dňoch 3.7. a 4.7. zúčastnili zasadnutia medzinárodného organizačného výboru IYPT. Ten sa skladá z jedného zástupcu každej účastníckej krajiny a piatich volených funkcionárov výkonného výboru.  Na zasadnutí bol za prezidenta súťaže opätovne zvolený zástupca Slovenska doc. Martin Plesch, čo znamená výrazný úspech aj na poli diplomacie. 
Na zasadnutí sa tiež dotvorili a schválili anglické zadania úloh pre rok 2016/2017. 30. ročník IYPT sa uskutoční približne v dňoch 5.6.- 15.7.2017 v Singapure. Zasadnutie výkonného výboru IYPT sa uskutoční začiatkom novembra 2017 v mieste konania súťaže (Singapur). 	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Dlhodobo vynikajúce výsledky Slovenska v súťaži odzrkadľujú dobrú prípravu študentov na ňu. V záujme udržania výsledkov v budúcnosti negatívne vnímame pretrvávajúce snahy o obmedzenie financovania súťaží až ich redukciu.	

6.	Prehľad prinesenej dokumentácie a miesto jej uloženia 

Diplomy a strieborné medaily – uložené u účastníkov.
Ostatná dokumentácia na webstránkach www.iypt.org a www.tmfsr.sk. 	

7.	Osobitne vyhodnotený očakávaný prínos ZPC 

Umiestnenie na 6. mieste v absolútnom poradí a zisk strieborných medailí patrí medzi vynikajúce výsledky. Výkony študentov ukázali, že pri dostatočnej príprave môžu úspešne konkurovať nielen európskej, ale aj na svetovej špičke. Aby sme si tieto pozície dokázali udržať, je potrebné naďalej rozširovať podporu talentovanej mládeže, nie ju obmedzovať. Z tohto hľadiska považujeme za nepochopiteľný dlhodobý tlak na redukciu prírodovedných súťaží.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Medializácia výsledku súťaže prebieha, sú dohodnuté rozhovory v rozhlase a v televízii. 	

Súhlasím so zverejnením tejto správy na internete

Dátum:	5.7.2016	
Správu vypracoval
(meno a priezvisko, podpis):	doc. František Kundracik, CSc., doc.  RNDr. Martin Plesch, PhD., 	
Správu schválil
(meno a priezvisko, podpis):